                                       [image: image1.png]



                           GRAD ZAGREB

GRADSKA ČETVRT TREŠNJEVKA – SJEVER

                Vijeće Mjesnog odbora Rudeš
Klasa: 024-08/23-003/927
Urbroj: 251-13-11-16/006-23-3
Zagreb, 23. svibanj 2023.
Z A P I S N I K

s 25. sjednice Vijeća Mjesnog odbora  Rudeš, održane 23. svibnja 2023. godine, s početkom u 18.00 sati u prostorijama Mjesnog odbora Rudeš, Rudeška ulica 71.
Nazočni članovi Mjesnog odbora: Andro Krpan, Tea Cerčić, Dario Oršić, Ivan Grubišić, Mislav Pervan, Krešimir Medved, Dragica Bilić, Željko Smode, Lovro Belina
Predsjednik Vijeća Mjesnog odbora utvrđuje da je na sjednici prisutno 9 članova od ukupno 9 članova Vijeća, te da Vijeće može pravovaljano raspravljati i odlučivati.

Predsjednik Vijeća daje zapisnik sa 24. sjednice na verifikaciju, otvara raspravu, zaključuje raspravu.
Vijeće prihvaća Zapisnik sa 24. sjednice  JEDNOGLASNO.
Predsjednik predlaže
D n e v n i   r e d
1. Aktualna problematika
2. Pitanja, prijedlozi i obavijesti

koji je prihvaćen JEDNOGLASNO.
Ad 1. Aktualna problematika
Predsjednik obavještava članove da je popravljen šaht u Slankamenskoj ulici, dok je u Draganićkoj grani još uvijek stoji prometni čunj, te da je potrebno popraviti još šahtove na kraju Koreničke ulice i Slankamenske ulice.  Dodaje da je od stanara Bastajskog puta dobivena informacija da su imali problem sa odvodnjom i da su kontaktirali Vodovod i odvodnju, koji je odštopavao problematične cijevi, većinu problema u cijevima radi rasipani šljunak, te se prilikom odštopavanja nakon što se ispere dio šljunka dešava problem da na mjestima ulegne cesta, te navodi da je potrebno predvidjeti potpunu rekonstrukciju Bastajskog puta, te staviti tu ulicu u Prijedlog komunalnih akcija za 2024 godinu.
Ad 2.  Pitanja, prijedlozi i obavijesti
Predsjednik obavještava da je:

1. postavljeno ogledalo na Prilazu Grge Antunca
2. na Jablanskoj ulici je dovršena deratizacija i prema informacijama stanara  problem je riješen

3. na izlazu iz Jablanske ulice 56 se stvorila rupa na kolniku, kontaktirane su Zagrebačke ceste koje su problem sanirale u roku 3 dana.
Ivan Grubišić obavještava da su stanari Rudeškog odvojka tražili uspornik.
Predsjednik također obavještava da će se predviđene komunalne aktivnosti izvoditi kroz sljedećih mjesec dana, proslijedit će informaciju Vijeću točno koje.
Lovro Belina obavještava da je postavljen kavez oko strujnog ormarića i 2 koša na terenima Osnovne škole Rudeš, te traži dva ogledala na početku i na kraju Rudeškog ogranka, još navodi da su viđeni geodeti koji mjere površinu „Simpluma“ i moli da mu se dostavi ako tko od vijećnika ima UPU Rudeša.

Predsjednik obavještava da je osnovana Udruga Rudešani.

Budući da više nije bilo pitanja, prijedloga niti obavijesti, predsjednik zaključuje sjednicu.

Sjednica završena u 19.00 sati.

